[{"text_idx": "#000000", "text": "Wierzbowski kandidatas por administranto de Vikifontaro"}, {"text_idx": "#000001", "text": "Przemys\u0142aw Wierzbowski kandidatig\u0302is kiel nova administranto de Esperanta Vikifontaro kaj ni invitas vin voc\u0302dono pri li. Al Esperanta Vikifontaro nuntempe tute mankas administrantoj, tiel Wierzbowski ig\u0302us la unusola en tiu grava rolo."}, {"text_idx": "#000003", "text": "Vikifontaro celas al kolektado de originaj plenaj tekstoj (\u201cfontoj\u201d) de ekz. libroj, gazetoj sed ankau\u0306 interretaj artikoloj. Parton de la laboro eblas fari per kopiado de teksto, parton per transskirbado de skanaj\u0302o kun ebla helpo de OSR (\u201cOptika Signo-Rekono\u201d). Unu el specifaj utiloj de Vikifontaro estas konservado de malnovaj kulturaj verkoj, kiuj aliokaze putrus sur ies breto kaj nur kelketaj homoj povus konsulti ilin \u2013 Vikifontaro portas tiun heredaj\u0302on al tuta mondo."}, {"text_idx": "#000004", "text": "Sed Vikimedian projekton oni bezonas prizorgadi kaj bontenadi ankau\u0306 preter aldonado de enhavo \u2013 tio estas tasko de administrantoj. Nuntempe en la Esperanta Vikifontaro estas neniu administranto, kaj tial ankau\u0306 pluraj laboroj kaj evoluoj stagnas au\u0306 malrapidas."}, {"text_idx": "#000005", "text": "La situacion decidis s\u0302ang\u0302i uzanto Wierzbowski (Przemys\u0142aw Wierzbowski), kiu kandidatig\u0302is por administranto de Vikifontaro. Kaj ni invitas vin al voc\u0302dono. Por tio vi bezonas havi Vikimedian konton (se vi ne havas, unue registrig\u0302u)."}, {"text_idx": "#000006", "text": "Wierzbowski kandidatig\u0302is jam en Majo 2020, sed tiam lia kandidatig\u0302o kaptis malmultan atenton kaj nur 1 voc\u0302on. Li prezentis la aferon dum la 2-a Kunsido de G\u0302enerala asembleo de Esperanto kaj Libera Scio kaj ni promesis helpon pri informado. Tiel, dum iomete pli ol semajno venis pliaj 8 voc\u0302oj."}, {"text_idx": "#000008", "text": "Administranto en Vikimedia projekto estas esenca rolo por bontenado de Vikimedia projekto. Al ties taskoj apartenas forigado de pag\u0302oj, forbarado de uzantoj, certa redaktado de interfaco, kaj aliaj. Administrantoj estas esencaj por traktado de kopirajto-rompoj kaj vandaloj."}, {"text_idx": "#000010", "text": "Lau\u0306eble c\u0302iu Vikimedia projekto havu almenau\u0306 1 administranton, ideale kelkajn administrantojn kaj almenau\u0306 kelketajn burokratojn (burokratoj havas rajton administrantigi aliajn uzantojn). Esperanto kaj Libera Scio al tio volonte helpas, ekzemple per informado. Se vi havas proponon (au\u0306 plejbone plenan artikolon, tekston) por informado, kontaktu nin."}, {"text_idx": "#000011", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000012", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000014", "text": "Vikipedio, pli ol enciklopedio (Germana Esperanto-Kongreso 2023)"}, {"text_idx": "#000017", "text": "Ni subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere."}]